П Р О Т О К О Л  № 2
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 04.02.2026 г. 

Днес, 04.02.2026 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански - отсъства

ЧЛЕНОВЕ: Боян Магдалинчев 
	    Драгомир Кояджиков 
 		  Севдалин Мавров 
  Стефан Гроздев 

На заседанието присъстват: Стефка Тодорова, експертен сътрудник на комисията – ръководител сектор СА на ОСВ, Маргарита Лакова – главен експерт-съдебна администрация, дирекция ЧРАТОКИ, АВСС.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода  16.01.2026 г. – 30.01.2026 г.

	 КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ уведомлението от председателя на Административен съд – София-област за прекратено трудово правоотношение със съдебен служител на длъжност „чистач“, считано от 02.02.2026 г.
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „чистач“ в Административен съд – София-област.

1.2. ПРИЕМА ЗА СВЕДЕНИЕ уведомлението от председателя на Районен съд – Благоевград за прекратено трудово правоотношение с двама съдебни служители на длъжности „съдебен администратор“ и „съдебен секретар“, считано от 02.02.2026 г., както и искане за трансформиране на 1 /една/ щ. бр. за длъжност „човешки ресурси и съдебен статистик“ в „човешки ресурси“.
и
1.2.1. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен администратор“ при спазване разпоредбите на чл. 357, ал. 3 от ЗСВ и 1 /една/ щ. бр. за длъжност „съдебен секретар“ в Районен съд – Благоевград.
1.2.2. ДАВА СЪГЛАСИЕ за назначаване на съдебни служители по реда на чл. 68, ал. 1, т. 4 от КТ до заемането им от титуляри след провеждането на конкурси за длъжностите „съдебен администратор“ и „съдебен секретар“, свободни от 02.02.2026 г., в Районен съд – Благоевград.
1.2.3. Исканата трансформация на 1 /една/ щ. бр. за длъжност „човешки ресурси и съдебен статистик“ в длъжност „човешки ресурси“ е от компетенциите на административния ръководител на Районен съд – Благоевград. 
По данни от Поименното разписание на длъжностите и работните заплати на РС-Благоевград към 01.01.2026 г. на ред 56 съдебният служител, заемащ длъжност „човешки ресурси и съдебен статистик“ е с код по НКПД 3341 3008 за длъжност „човешки ресурси“, съгласно Класификатора на длъжностите в администрацията на съдилищата. В правомощията на председателя на съда е възлагането на допълнителни функции за други дейности чрез длъжностна характеристика, заповед и др.

1.3.1. ПРИЕМА ЗА СВЕДЕНИЕ уведомлението от председателя на Районен съд – Белоградчик за прекратено трудово правоотношение със съдебен служител на длъжност „съдебен деловодител“, считано от 01.02.2026 г.
и
НЕ ВЪЗРАЗЯВА съдебният служител, заемащ длъжност „съдебен архивар“, считано от 02.02.2026 г., по реда на чл. 343, ал. 2 от ЗСВ да бъде назначен на свободната от 01.02.2026 г. щ. бр. за длъжност „съдебен деловодител“ в Районен съд – Белоградчик.
1.3.2. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен архивар“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр в Районен съд – Белоградчик.

1.4 ПРИЕМА ЗА СВЕДЕНИЕ уведомлението от председателя на Окръжен съд – Монтана за назначен съдебен служител по реда на чл. 68, ал. 1, т. 4 от КТ на длъжност „управител сгради“, съгласно решение на комисията по протокол № 30/17.12.2025 г.
1.4.1. Във връзка с решения по протоколи № 12/14.05.2025 г. и № 30/ 17.12.2025 г. УКАЗВА на председателя на Окръжен съд – Монтана за предприемане на действия по обявяване на конкурс за заемане на 1 /една/ щ. бр. за длъжност „управител сгради“.
1.4.2. Изисква от председателя на Окръжен съд – Монтана становище относно необявяването на конкурс за заемане на 1 /една/ щ. бр. за длъжност „управител сгради“. 
Съдебният служител, заемащ длъжност „управител сгради“ в ОС-Монтана е придобил право на пенсия за осигурителен стаж и възраст на 22.12.2023 г. С решение по протокол № 12/14.05.2025 г. комисия „Съдебна администрация“ е УКАЗАЛА на административните ръководители да упражнят правото си по чл. 328, ал. 1, т. 10 от КТ в срок до 01.09.2025 г. за работещите съдебни служители, придобили право на пенсия за осигурителен стаж и възраст. Председателят на ОС-Монтана не е спазил посочения срок /достатъчен за провеждане на конкурс и назначаване на съдебен служител/ и е  освободил съдебният служител четири месеца след това – 05.01.2026 г. като към настоящия момент все още на сайта на съда няма обявен конкурс. 

1.5. ПРИЕМА ЗА СВЕДЕНИЕ уведомлението от председателя на Окръжен съд – Перник за назначен съдебен служител по реда на чл. 343, ал. 2 от ЗСВ на длъжност „завеждащ служба“, считано от 06.01.2026 г., съгласно решение на комисията по протокол № 30/17.12.2025 г.
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „съдебен деловодител“, при спазване разпоредбите на чл. 343 от ЗСВ и чл. 138 от ПАС, в Окръжен съд – Перник.

1.6. ПРИЕМА ЗА СВЕДЕНИЕ уведомлението от председателя на Районен съд – Казанлък за назначен съдебен служител на длъжност „съдебен деловодител“, считано от 19.01.2026 г. след проведен конкурс.

1.7. ПРИЕМА ЗА СВЕДЕНИЕ уведомлението от председателя на Районен съд – Гълъбово за предстоящо прекратяване на трудово правоотношение със съдебен служител на длъжност „главен счетоводител“, считано от 20.02.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „главен счетоводител“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр в Районен съд – Гълъбово.

1.8. ПРИЕМА ЗА СВЕДЕНИЕ уведомлението от председателя на Административен съд – Хасково за назначени съдебни служители – „съдебен деловодител“, считано от 18.11.2025 г. и „съдебен секретар“, считано от 01.01.2026 г., съгласно решение по протокол № 27/12.11.2025 г. на комисията.

1.9. ПРИЕМА ЗА СВЕДЕНИЕ уведомлението от председателя на Районен съд – Димитровград за назначен съдебен служител на длъжност „административен секретар“, считано от 01.02.2026 г., след проведен конкурс и освобождаване на 1 /една/ щ. бр. за длъжност „съдебен секретар“, считано от 01.02.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ в Районен съд – Димитровград.

1.10. ПРИЕМА ЗА СВЕДЕНИЕ уведомлението от председателя на Районен съд – Тетевен за ползване на продължителен отпуск за временна нетрудоспособност на съдебен служител, заемащ длъжност „съдебен деловодител/архивар“
и
НЕ ВЪЗРАЗЯВА съдебен служител, освободен през м. юли 2025 г. да бъде назначен по реда на чл. 68, ал. 1, т. 3 от КТ на длъжност „съдебен деловодител/архивар“ в Районен съд – Тетевен. 

1.11. ПРИЕМА ЗА СВЕДЕНИЕ уведомлението от председателя на Административен съд – Варна за прекратено трудово правоотношение със съдебен служител на длъжност „съдебен секретар“, считано от 01.02.2026 г.
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „съдебен секретар“, при спазване разпоредбите на чл. 343 от ЗСВ и чл. 138 от ПАС, в Административен съд – Варна.

1.12. ПРИЕМА ЗА СВЕДЕНИЕ уведомлението от председателя на Районен съд – Добрич за предстоящо прекратяване на трудовото правоотношение със съдебен служител на длъжност „съдебен секретар“, считано от 13.02.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр в Районен съд – Добрич.

1.13. ПРИЕМА ЗА СВЕДЕНИЕ уведомлението от председателя на Апелативен съд – Бургас за предстоящо придобиване право на пенсия за осигурителен стаж и възраст на съдебен служител, заемащ длъжност „шофьор“, считано от 29.04.2026 г.
и
НЕ ВЪЗРАЗЯВА оставането на работа до 31.07.2026 г. на съдебен служител, заемащ длъжност „шофьор“ в Апелативен съд – Бургас.
ДАВА СЪГЛАСИЕ за предприемане на действия по назначаване на съдебен служител на длъжност „шофьор“, считано от 03.08.2026 г. в Апелативен съд – Бургас.

2. ОТНОСНО: Искане рег. индекс ВСС-942/28.012026 г. от председателя на Окръжен съд – Сливен на становище относно командироване на съдебен служител в орган на съдебна власт.
/Становище рег. индекс ВСС-942/02.02.2026 г. от директора на дирекция „Правна“, АВСС/.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Да се изпрати отговор на председателя на Окръжен съд – Сливен, като се вземе предвид становището на дирекция „Правна“, което е необвързващо по отношение на прилагането.

3. ОТНОСНО: Искане рег. индекс ВСС-1116/02.02.2026 г. от председателя на Окръжен съд – Сливен относно даване на съгласие за сключване на граждански договор с външен изпълнител за изпълнение функциите за длъжност „съдебен администратор“ до завръщане на титуляра от отпуск за временна нетрудоспособност.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	3.1. ДАВА СЪГЛАСИЕ на председателя на Окръжен съд – Сливен за сключване на граждански договор с външен изпълнител за изпълнение функциите за длъжност „съдебен администратор“ до завръщане на титуляра от отпуск за временна нетрудоспособност.
3.2. ИЗПРАЩА решението на комисия „Бюджет и финанси“, за становище.

ЗАМ. ПРЕДСЕДАТЕЛ  			
		НА КОМИСИЯТА:       /п/
 
ДРАГОМИР КОЯДЖИКОВ

ЧЛЕНОВЕ:
	
				      Боян Магдалинчев ……/п/………

Севдалин Мавров ....…./п/….……

Драгомир Кояджиков …/п/……...

Стефан Гроздев ………/п/……….